चरण पहाड़ी पर 30 यात्रियों से भरी बस पलटी, 13 ब्रज यात्री घायल
कामांके तीर्थस्थल चरण पहाड़ी के पहाड़ पर दर्शन के लिए जाते समय बृज यात्रियों से भरी बस पहाड़ के ऊपर अनियंत्रित होकर पलट गई। बस के पलटने के बाद यात्रियों में चीख-पुकार मच गई। रोने की आवाज सुनकर पहाड़ के नीचे स्थित भूडाका गांव के लोग घटनास्थल पर पहुंचे और घटना की सूचना कामां पुलिस को दी।
मौके पर पहुंची पुलिस ने एंबुलेंस की सहायता से घायलों को उपचार के लिए कामां अस्पताल में भर्ती कराया। पुलिस ने बताया कि गुजरात के बड़ौदा से आई बृज यात्रियों की बस में करीब तीस यात्री सवार थे। यात्रियों से भरी बस जैसे ही पहाड़ पर चढ़ती हुई करीब अस्सी फुट की ऊंचाई पर पहुंची तो बस का प्रेशर कम हो गया और वापस पीछे की ओर खिसकने लगी। चालक मूलचंद जाट ने सूझबूझ दिखाते हुए गाड़ी को खाई की बजाय पहाड़ की तरफ मोड दिया जिससे वह पलट गई। सूचना मिलने पर कामां थाना पुलिस ने मौके पर पहुंचकर कामां अस्पताल में भर्ती कराया गया। बस पलटने से गोपाल पुत्र रमनलाल, मैनूका प|ि किशोर, गीता प|ि चन्द्रकांत, हसमुख पुत्र बाईराम, छाया प|ि हरेश, गीता प|ि विनोद, जयसना प|ि राजेन्द्र, हेना प|ि जीतेन्द्र, राजू पुत्र शांति, ज्योति प|ि जगदीश, पदमिनी प|ि जय पटेल, जयश्री प|ि रमेशचन्द्र पटेल निवासी बडौदा, गुजरात घायल हो गए जिन्हें कामां के राजकीय अस्पताल मे भर्ती कराया गया।
चालक की समझदारी से टला हादसा
चरणपहाड़ी के पहाड़ पर हुए बस हादसे में यदि चालक मूलचंद जाट ने सूझबूझ नहीं दिखाई होती तो एक बड़ा हादसा हो सकता था। यदि बस पहाड़ी दूसरी ओर करीब अस्सी फुट गहरी खाई में गिर जाती तो बस में सवार सभी यात्रियों की जान जा सकती थी। लेकिन चालक चढ़ाई पर चढ़ते समय अनियंत्रित हुई बस को चालक ने सूझबूझ दिखाते हुए पहाड़ की ओर ले गया। जहां बस चट्टान की ओट लेकर वहीं पलट गई और बड़ा हादसा टल गया।
क्याहै चरण पहाड़ी का महत्व
श्रीकृष्ण की क्रीड़ा स्थली कामां में गौचारण के दौरान भगवान श्री कृष्ण अपने ग्वाल बालों के साथ यहां पहुंचे थे। जहां उनके द्वारा बजाई गई बांसुरी से द्रवित हुई पहाड़ चट्टान में भगवान श्री कृष्ण के साक्षात चरण चिह्न विराजित है। जिनके दर्शनों के लिए लाखों की संख्या में बृज यात्रियों को आना जाना बना रहता है।
कामां. कस्बे की चरण पहाड़ी पर पलटी बस। इस बस में बड़ौदा, गुजरात के यात्री कामां दर्शन के लिए आए थे।
awa_Deva hin_Deva hin_Deva bho_Deva hin_Deva hin_Deva hin_Deva awa_Deva